da da de da da da en en da da da da da da da en da da da da en da da da nb nb da ka nb da ka da da sv da it en da en en da
Regnbue-uge … og kærlighed til Rusland | DANMARKSBLOGGEN
Bloggen om Danmark, Danskerne og Danskheden
Udgivet den 20. august 2013 af admin
Så er det Regnbue-uge …
Copenhagen Pride løber af stablen i denne uge med diverse arrangementer, der kulminerer med den store parade på lørdag.
Tidligere år har en del i forbindelse med paraden været ude og sige, at de ikke forstår, hvorfor homoseksuelle behøver en parade til at vise sig frem. På den måde gør de homoseksuelle sig jo anderledes, har argumentet lydt.
Udviklingen i Rusland – og det stigende antal hate-crimes også i Danmark – viser, at der er al mulig grund til en parade for homo-, bi-, trans- og andre seksuelle, som paraden ret beset handler om. For det er mangfoldigheden, der hyldes.
Og verden er et mangfoldigt sted med mennesker med alle mulige forskellige tilgange, holdninger, seksualiteter, religioner og så videre – og det er i dén smeltedigel af farver og forskelligheder, at vores chance som menneskehed ligger.
For kun ved at mødes åbent, nysgerrigt og anerkendende kan vi mennesker skabe et samfund, en verden, hvor vi beriger og løfter hinanden. Derfor er Copenhagen Pride med dens insisteren på mangfoldighed, respekt og kærlighed så vigtig – og som sagt i år endnu mere på grund af det, der sker i Rusland.
Danmarksbloggen vil derfor også endnu engang gøre opmærksom på demonstrationen “To Russia with Love”, som finder sted i dag, tirsdag d. 20. august kl. 17-19.
Skrevet af: Dorte J. Thorsen, indehaver af og redaktør på Danmarksbloggen.dk
Dette indlæg blev udgivet i Dagens dagsorden, Danmark i udlandet, Danske værdier, Etik & Filosofi, Hverdagsliv i Danmark, Kunst & Kultur og tagget biseksuelle, Copenhagen Pride, demonstration, homoseksuelle, regnbue, Russia with love, transseksuelle af admin. Bogmærk permalinket.
2 thoughts on “Regnbue-uge … og kærlighed til Rusland”
Maria, 20. august 2013 kl. 08:49 skriver:
Jeg kommer. Husk man kan købe regnbuearmbånd på Pride Square på Rådhuspladsen
Henriette, 20. august 2013 kl. 11:16 skriver:
Den nye pave kalder bøsser vores brødre. Det er et til gengæld et stort skridt fremad og første gang at en pave har gjort det
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.